एक दफे एगो राजा आउ वजीर जंगल में सिकार करे गेलन तो राह में एगो आन्हर भिखारी के देख के रुक गेलन । ओकर भीरू जाके पूछलन आउ कुछ देवे लगलन तो ऊ कहलक कि हम न लेम ।राजा वजीर से पाँच रुपेया देवे ला कहलन । ऊ लेवे ला तइयार न होयल । पाँच से दस, दस से बीस, बीस से सौ, सौ से हजार, इहाँ तक कि आउ लाख रुपेया तक देवे ला राजा तइयार होयलन तइयो ऊ न लेलक । फिनो आधा राज-पाट भी न लेलक तो राजा ओकरा मुँहमाँगा देवे ला दरबार में बोलवलन । दोसर दिन भिखारी राजा किहाँ गेल । राजा कहलन कि तोरा का चहवऽ ? भिखारी कहलक कि "हमरा दू थप्पड़ मार के जे देम से हम ले लेम ।" "थप्पड़ हम काहे मारम ? एकरा का कारन हे ?" अपने राजा के पूछला पर भिखारी अप्पन सब हाल सुनावे लगल ।
*********** Entry Incomplete ***********
bho_Deva eng_Latn